સુધા રોજ રડે અને એ દિવસને કોસે જે દિવસે એને અમેરિકામાં પગ મૂક્યો!! રડતાં રડતાં નિલેશને કહે બળ્યું આપણો દેશ શું ખોટો હતો? બટકું રોટલો મળતો હતો!! પણ ઈજ્જતનો અહીં તો એવા કામ કરવા પડે છે જે આપણી કામવાળીઓ પણ કરવાની ના પાડતી!! કોણ જાણે ગયાં ભવમાં એવા તો કેવા પાપ કર્યા હશે કે અમેરિકા આવવાનું થયું!! નિલેશ પણ લાચાર હતો એને પણ જિંદગીભર સાહેબગીરી કરી હોય અને અહીં વળી આવું કામ કરવાનું એક નોકર જેવું!! અને છોકરાઓ પણ દિલ લગાવીને ભણતાં ન હતાં. એમને પણ જાણે અમેરિકા ઝેર જેવું લાગી રહ્યું હતું. સુધા અને નિલેશ પણ છોકરાઓ માટે કોઈપણ જાતની કુરબાની આપવા તૈયાર ન હતાં.